CELEX: 62011CN0502
Language: da
Date: 2011-09-30 00:00:00
Title: Sag C-502/11: Anmodning om præjudiciel afgørelse indgivet af Consiglio di Stato (Italien) den 30. september 2011 — Vivaio dei Molini Azienda Agricola Porro Savoldi ss mod Autorità per la Vigilanza sui Contratti Pubblici di lavori, servizi e forniture

26.11.2011   
            
            
               DA
            
            
               Den Europæiske Unions Tidende
            
            
               C 347/20
            
         Anmodning om præjudiciel afgørelse indgivet af Consiglio di Stato (Italien) den 30. september 2011 — Vivaio dei Molini Azienda Agricola Porro Savoldi ss mod Autorità per la Vigilanza sui Contratti Pubblici di lavori, servizi e forniture
   (Sag C-502/11)
   2011/C 347/30
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Vivaio dei Molini Azienda Agricola Porro Savoldi ss
   
      Sagsøgt: Autorità per la Vigilanza sui Contratti Pubblici di lavori, servizi e forniture
   
      Præjudicielle spørgsmål
   
   
               1)
            
            
               Er fællesskabslovgivningen og særligt artikel 6 i direktiv 93/37/EØF (1) (senere: artikel 4 i direktiv 2004/18/EF (2)) principielt til hinder for en national lovbestemmelse [så som artikel 10, stk. 1, litra a), i lov nr. 109 af 1994 — senere artikel 34, stk. 1, litra a), i lovdekret nr. 163 af 2006], som begrænser muligheden for at deltage i procedurer for tildeling af offentlige kontrakter til udelukkende at omfatte selskaber, der udøver kommerciel virksomhed, hvorved visse erhvervsdrivende (såsom civilretlige selskaber), som ikke almindeligvis og i overvejende grad udøver denne type virksomhed, udelukkes; eller er det pågældende forbud rimeligt og ikke udtryk for forskelsbehandling i betragtning af de særlige regler for civilretlige selskaber og deres specielle formueordning?
            
         Såfremt det første spørgsmål besvares benægtende, forelægges EU-Domstolen følgende supplerende præjudicielle spørgsmål:
   
               2)
            
            
               Giver fællesskabslovgivningen og særligt artikel 6 i direktiv 93/37/EØF (senere: artikel 4 i direktiv 2004/18/EF) samt princippet om friheden for på de retssubjekter, der kan deltage i udbud, til at vælge en særlig retlig form, den nationale lovgiver ret til at begrænse den retlige evne for en erhvervsdrivende (eller en økonomisk aktør i henhold til definitionen i direktiv 2004/18/EF) i betragtning af de særlige kendetegn ved de nationale regler for sådanne erhvervsdrivende, hvorved de udelukkes fra at deltage i offentlige udbudsprocedurer, eller udgør denne begrænsning en tilsidesættelse af principperne om rimelighed og forbud mod forskelsbehandling?
            
         
      (1)  EFT L 199, s. 54.
   
      (2)  EUT L 134, s. 114.